FINNOMENA Market Alert: หุ้นใหญ่ร่วงกดตลาดเวียดนามลงกว่า 5% - FINNOMENA
ดัชนี VN Index ร่วงกว่า 5.04% ลงสู่ระดับ 1,309 จุด ต่ำสุดนับตั้งแต่เดือนส.ค.ปีก่อนหน้า โดยเผชิญกับแรงขายกดดันไปทั่วตลาด 460 จาก 497 หุ้นอยู่ในโซนลบ โดยนักลงทุนต่างชาติแห่ขายหุ้นเวียดนามไปกว่า 11,500 ล้านดอง
25 เม.ย. 2565

ดัชนี VN Index ร่วงกว่า 5.04% ลงสู่ระดับ 1,309 จุด ต่ำสุดนับตั้งแต่เดือนส.ค.ปีก่อนหน้า โดยเผชิญกับแรงขายกดดันไปทั่วตลาด 460 จาก 497 หุ้นอยู่ในโซนลบ โดยนักลงทุนต่างชาติแห่ขายหุ้นเวียดนามไปกว่า 11,500 ล้านดอง นำโดยหุ้น HPG ของผู้ผลิตเหล็ก Hoa Phat Group และหุ้น DXG ของ Dat Xanh Group ผู้พัฒนาอสังหาริมทรัพย์ ในขณะที่ดัชนี VN30 ซึ่งเป็นดัชนีหุ้นใหญ่ที่สุดในตลาดเวียดนาม 30 บริษัท ร่วงแรงกว่า 5% เช่นกันโดย 11 จาก 30 บริษัท ราคาร่วงไปอยู่ที่ Floor โดยนักวิเคราะห์คาดว่าเกิดจาก Margin Call อันเป็นสถานการณ์ที่นักลงทุนซึ่งมีการกู้ยืมเงินลงทุนต้องเติมเงินฝากเพิ่มหรืออาจจะถูกบังคับปิดสถานะลงทุน (Force Sell) ถ้านักลงทุนไม่เติมเงินไปถึงระดับ Margin Call
FINNOMENA Investment Team มองว่าในระยะสั้นตลาดหุ้นเวียดนามยังมีความผันผวนตามแนวโน้มตลาดโลก โดยอาจรอให้ความผันผวนลดลง จึงพิจารณาทยอยเข้าสะสมได้ เนื่องจากเศรษฐกิจเชิงโครงสร้างยังคงแข็งแกร่งรับอานิสงส์จากการส่งออกและการเปิดเมืองต้อนรับนักท่องเที่ยวที่จะกระตุ้นการบริโภคภายใน
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเวียดนาม
แชร์บทความ: